CELEX: 32020Q0722(02)
Language: da
Date: 2020-03-26 00:00:00
Title: Afgørelse nr. 1/2020 fra bestyrelsen for fællesforetagendet Shift2Rail af 26. marts 2020 om interne regler for anvendelse af begrænsninger på visse af de registreredes rettigheder i forbindelse med behandling af personoplysninger som led i fællesforetagendet S2R's virke

22.7.2020   
               
               
                  DA
               
               
                  Den Europæiske Unions Tidende
               
               
                  L 236/7
               
            
         AFGØRELSE nr. 1/2020 FRA BESTYRELSEN FOR FÆLLESFORETAGENDET SHIFT2RAIL
         af 26. marts 2020
         om interne regler for anvendelse af begrænsninger på visse af de registreredes rettigheder i forbindelse med behandling af personoplysninger som led i fællesforetagendet S2R's virke
         BESTYRELSEN FOR FÆLLESFORETAGENDET SHIFT2RAIL (i det følgende benævnt »fællesforetagendet S2R«) HAR —
         under henvisning til traktaten om Den Europæiske Unions funktionsmåde (1),
         under henvisning til Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (2), særlig artikel 25,
         under henvisning til Rådets forordning (EU) nr. 642/2014 af 16. juni 2014 om oprettelse af fællesforetagendet Shift2Rail (3), særligt artikel 8 i vedtægterne, der er fastlagt i bilag til nævnte forordning,
         under henvisning til Den Europæiske Tilsynsførende for Databeskyttelses vejledning om artikel 25 i den nye forordning og interne regler,
         efter høring af EDPS den 12. november 2019 i overensstemmelse med artikel 41, stk. 2, i forordning (EU) 2018/1725,
         under henvisning til udtalelse fra Den Europæiske Tilsynsførende for Databeskyttelse (»EDPS«) af 18. december 2019,
         efter høring af fællesforetagendet S2R's personaleudvalg
         og ud fra følgende betragtninger:
         
                     (1)
                  
                  
                     Kun retsakter, der er vedtaget i medfør af traktaterne, giver hjemmel til en begrænsning af registreredes rettigheder. I fald disse begrænsninger ikke kan baseres på retsakter, der er vedtaget i medfør af traktaterne, fastslår forordning (EU) 2018/1725, at begrænsninger i forbindelse med forhold vedrørende fællesforetagendet S2R's operationer kan baseres på interne regler, herunder bestemmelserne om vurderingen af behovet for og proportionaliteten af en begrænsning.
                  
               
                     (2)
                  
                  
                     I overensstemmelse med artikel 25, stk. 1, i forordning (EU) 2018/1725 bør begrænsninger for at anvende artikel 14-22, 35 og 36 samt artikel 4 i nævnte forordning, for så vidt bestemmelserne heri svarer til de rettigheder og forpligtelser, der er omhandlet i artikel 14-22, baseres på interne regler, der vedtages af fællesforetagendet S2R.
                  
               
                     (3)
                  
                  
                     Inden for rammerne af sin administrative drift kan fællesforetagendet S2R foretage administrative undersøgelser, gennemføre disciplinærsager, udføre indledende aktiviteter vedrørende tilfælde af potentielle uregelmæssigheder indberettet til OLAF, behandle whistleblowingsager, iværksætte (formelle og uformelle) procedurer til at forebygge chikane, behandle interne og eksterne klager, gennemføre interne revisioner, udføre undersøgelser på foranledning af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og interne (IT-relaterede) sikkerhedsefterforskninger.
                  
               
                     (4)
                  
                  
                     Fællesforetagendet S2R behandler flere kategorier af personoplysninger, såsom identifikationsoplysninger, kontaktoplysninger, faglige oplysninger, administrative oplysninger, oplysninger modtaget fra specifikke kilder, elektronisk kommunikation og trafikoplysninger og oplysninger i forbindelse med sagen (f.eks. ræsonnementer, adfærdsmæssige oplysninger, vurderinger, ydeevne og adfærdsoplysninger samt oplysninger relateret til eller fremkommet i forbindelse med genstanden for den pågældende procedure eller aktivitet) (4).
                  
               
                     (5)
                  
                  
                     Fællesforetagendet S2R, der er repræsenteret ved sin administrerende direktør, fungerer som dataansvarlig.
                  
               
                     (6)
                  
                  
                     Personoplysningerne opbevares sikkert i et elektronisk miljø eller på papir, hvilket forhindrer ulovlig adgang eller overførsel af data til personer, der ikke har behov for denne viden. De behandlede personoplysninger opbevares ikke længere, end det er nødvendigt og passende for de formål, hvortil oplysningerne behandles, i den periode, der er angivet i fællesforetagendet S2R's databeskyttelsesmeddelelser, privatlivserklæringer eller fortegnelser.
                  
               
                     (7)
                  
                  
                     De interne regler bør finde anvendelse på alle de behandlingsaktiviteter, som fællesforetagendet S2R udfører i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, whistleblowingprocedurer, (formelle og uformelle) procedurer i sager om chikane, behandling af interne og eksterne klager, interne revisioner, undersøgelser udført af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, (IT-relaterede) sikkerhedsefterforskninger, der gennemføres internt eller med ekstern deltagelse (f.eks. af CERT-EU).
                  
               
                     (8)
                  
                  
                     De bør gælde for behandlingsaktiviteter, der udføres, før ovennævnte procedurer indledes, under disse procedurer og i forbindelse med, at opfølgningen på udfaldet af disse procedurer overvåges. Herunder bør også omfattes fællesforetagendet S2R's bistand til og samarbejde med nationale myndigheder og internationale organisationer ud over fællesforetagendet S2R's administrative undersøgelser.
                  
               
                     (9)
                  
                  
                     I de tilfælde, hvor disse interne regler gælder, skal fællesforetagendet S2R give begrundelser, der forklarer, hvorfor begrænsningerne er strengt nødvendige og forholdsmæssige i et demokratisk samfund og respekterer det væsentlige indhold af de grundlæggende rettigheder og friheder.
                  
               
                     (10)
                  
                  
                     Inden for disse rammer er fællesforetagendet S2R forpligtet til i videst muligt omfang at respektere de registreredes grundlæggende rettigheder under ovennævnte procedurer, navnlig de, der vedrører retten til formidling af oplysninger, indsigt og berigtigelse, retten til sletning, begrænsning af behandling, retten til underretning om et brud på persondatasikkerheden til den registrerede eller kommunikationsfortrolighed som fastsat i forordning (EU) 2018/1725.
                  
               
                     (11)
                  
                  
                     Fællesforetagendet S2R kan dog være forpligtet til at begrænse oplysningerne til den registreredes og andre registreredes rettigheder for at beskytte især sine egne undersøgelser, andre offentlige myndigheders undersøgelser og sager samt andre personers rettigheder vedrørende agenturets undersøgelser eller andre procedurer.
                  
               
                     (12)
                  
                  
                     Hvor fællesforetagendet S2R påtænker at gøre en begrænsning gældende, vægtes risikoen for den registreredes grundlæggende rettigheder og frihedsrettigheder, især i forhold til risikoen for andre registreredes grundlæggende rettigheder og frihedsrettigheder og risikoen for at undergrave fællesforetagendet S2R's undersøgelser eller procedurer, f.eks. ved at ødelægge beviser. Risiciene for den registreredes grundlæggende rettigheder og frihedsrettigheder vedrører primært, men er ikke begrænset til, omdømmemæssige risici og risici for retten til forsvar og retten til at blive hørt.
                  
               
                     (13)
                  
                  
                     Fællesforetagendet S2R kan således begrænse informationen med det formål at beskytte undersøgelsen og andre registreredes grundlæggende rettigheder og frihedsrettigheder.
                  
               
                     (14)
                  
                  
                     Fællesforetagendet S2R bør lejlighedsvis overvåge, at de betingelser, der ligger til grund for begrænsningen, gælder, og ophæve begrænsningen, hvis de ikke længere gælder.
                  
               
                     15)
                  
                  
                     Den dataansvarlige bør informere den databeskyttelsesansvarlige på tidspunktet for udsættelse og under revisionerne —
                  
               VEDTAGET DENNE AFGØRELSE:
         
            Artikel 1
            Genstand og anvendelsesområde
            
               1.   Med denne afgørelse fastlægges regler vedrørende betingelserne for, hvornår fællesforetagendet S2R inden for rammerne af de procedurer, der er fastsat i stk. 2, må begrænse anvendelsen af de rettigheder, der er fastsat i artikel 14-21, 35 og 36 samt artikel 4, efter artikel 25 i forordning (EU) 2018/1725.
            
            
               2.   Inden for rammerne af fællesforetagendet S2R's administrative funktionsmåde finder denne afgørelse anvendelse på programkontorets behandlingsaktiviteter vedrørende personoplysninger i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, behandling af whistleblowingsager, (formelle og uformelle) procedurer for forebyggelse af chikane, behandling af interne og eksterne klager, udførelse af interne revisioner, de undersøgelser, der udføres af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og (IT-relaterede) sikkerhedsundersøgelser, der gennemføres internt eller med ekstern deltagelse (f.eks. af CERT-EU).
            
            
               3.   De berørte kategorier af personoplysninger omfatter identifikationsoplysninger, kontaktoplysninger, faglige oplysninger, administrative oplysninger, oplysninger modtaget fra specifikke kilder, elektronisk kommunikation og trafikoplysninger og oplysninger i forbindelse med sagen, f.eks. ræsonnementer, adfærdsmæssige oplysninger, vurderinger, ydeevne og adfærdsoplysninger samt oplysninger relateret til eller fremkommet i forbindelse med genstanden for den pågældende procedure eller aktivitet.
            
            
               4.   Når fællesforetagendet S2R udfører sit hverv med hensyn til registreredes rettigheder i henhold til forordning (EU) 2018/1725, overvejer det, om nogen af de undtagelser, der er fastsat i denne forordning, finder anvendelse.
            
         
         
            Artikel 2
            Den dataansvarliges ansvar
            Den dataansvarlige for behandlingsaktiviteter er fællesforetagendet S2R, der er repræsenteret ved den administrerende direktør.
         
         
            Artikel 3
            Specifikation af sikkerhedsforanstaltninger
            
               1.   Fællesforetagendet S2R indfører følgende sikkerhedsforanstaltninger, der har til formål at forhindre misbrug, ulovlig adgang eller overførsel af personoplysninger:
               
                           a)
                        
                        
                           Papirdokumenter opbevares i sikrede skabe, som kun er tilgængelige for autoriseret personale.
                        
                     
                           b)
                        
                        
                           Alle elektroniske oplysninger opbevares i en sikker IT-anordning i henhold til fællesforetagendet S2R's sikkerhedsstandarder såvel som i specifikke elektroniske mapper, som kun er tilgængelige for autoriseret personale. Passende adgangsniveauer tildeles enkeltvis.
                        
                     
                           c)
                        
                        
                           Databasen er beskyttet af en adgangskode med et fælles indlogningssystem og tilsluttes automatisk brugerens id og adgangskode, der, når det er relevant, omfatter »pseudonymisering« og/eller »kryptering«. Det er strengt forbudt at udskifte brugere. E-registre føres forsvarligt for at sikre fortroligheden og privatlivsbeskyttelsen af de indsamlede oplysninger.
                        
                     
                           d)
                        
                        
                           Alle personer, der har adgang til oplysningerne, er bundet af tavshedspligt.
                        
                     
            
               2.   I overensstemmelse med artikel 6, stk. 3, bør de i stk. 1 omtalte sikkerhedsforanstaltninger underlægges periodisk revision.
            
            
               3.   Opbevaringsperioden for personoplysninger, som omtalt i artikel 1, stk. 3, er anført i de respektive databeskyttelsesmeddelelser, privatlivserklæringer eller fortegnelser, der er omtalt i artikel 7, stk. 1. Opbevaringsperioden er under alle omstændigheder ikke længere end det, der er nødvendigt og passende for de formål, hvortil oplysningerne behandles (5).
            
         
         
            Artikel 4
            Grunde til begrænsning
            
               1.   Begrænsninger anvendes kun af fællesforetagendet S2R for at sikre:
               
                           a)
                        
                        
                           medlemsstaternes nationale sikkerhed, offentlige sikkerhed og forsvar
                        
                     
                           b)
                        
                        
                           forebyggelse, efterforskning, afsløring og retsforfølgning af strafbare handlinger eller fuldbyrdelse af strafferetlige sanktioner, herunder beskyttelse mod og forebyggelse af trusler mod den offentlige sikkerhed
                        
                     
                           c)
                        
                        
                           andre vigtige målsætninger i forbindelse med beskyttelse af Unionens eller en medlemsstats generelle samfundsinteresser, navnlig målene med Unionens fælles udenrigs- og sikkerhedspolitik eller Unionens eller en medlemsstats væsentlige økonomiske eller finansielle interesser, herunder valuta-, budget- og skatteanliggender, folkesundhed og social sikkerhed
                        
                     
                           d)
                        
                        
                           EU-institutioners og -organers interne sikkerhed, herunder deres elektroniske kommunikationsnetværk
                        
                     
                           e)
                        
                        
                           forebyggelse, efterforskning, afsløring og retsforfølgning i forbindelse med brud på etiske regler for lovregulerede erhverv
                        
                     
                           f)
                        
                        
                           kontrol-, tilsyns- eller reguleringsfunktioner, herunder opgaver af midlertidig karakter, der er forbundet med offentlig myndighedsudøvelse i de tilfælde, der er omhandlet i litra a)-c)
                        
                     
                           g)
                        
                        
                           beskyttelse af den registreredes eller andres rettigheder og frihedsrettigheder
                        
                     
                           h)
                        
                        
                           håndhævelse af civilretlige krav.
                        
                     
            
               2.   Som en særlig anvendelse af de formål, der er beskrevet i stk. 1 ovenfor, kan fællesforetagendet S2R anvende begrænsninger under følgende omstændigheder:
               
                           a)
                        
                        
                           i forbindelse med personoplysninger, der udveksles med Kommissionens tjenestegrene eller andre af EU's institutioner, organer, kontorer eller agenturer
                           
                                       —
                                    
                                    
                                       når en sådan af Kommissionens tjenestegrene, EU's institutioner, organer, agenturer eller kontorer er berettiget til at begrænse udøvelsen af de anførte rettigheder på grundlag af andre retsakter, der er omhandlet i artikel 25 i forordning (EU) 2018/1725, eller i overensstemmelse med forordningens kapitel IX eller med de grundlæggende retsakter for andre EU-institutioner, -organer, -agenturer og -kontorer
                                    
                                 
                                       —
                                    
                                    
                                       når formålet med en sådan begrænsning fra Kommissionens tjenestegren, EU-institutionen, -organet eller -kontoret ville blive bragt i fare, hvis fællesforetagendet S2R ikke anvender en tilsvarende begrænsning for så vidt angår de samme personoplysninger
                                    
                                 
                     
                           b)
                        
                        
                           i forbindelse med personoplysninger, der udveksles med kompetente myndigheder i medlemsstaterne
                           
                                       —
                                    
                                    
                                       når sådanne kompetente myndigheder i medlemsstaterne er berettiget til at begrænse udøvelsen af de anførte rettigheder på grundlag af de retsakter, der er omhandlet i artikel 23 i Europa-Parlamentets og Rådets forordning (EU) 2016/679 (6), eller i henhold til nationale foranstaltninger til gennemførelse af artikel 13, stk. 3, artikel 15, stk. 3, eller artikel 16, stk. 3, i Europa-Parlamentets og Rådets direktiv (EU) 2016/680 (7)
                                       
                                    
                                 
                                       —
                                    
                                    
                                       når formålet med en sådan begrænsning af den kompetente myndighed ville blive bragt i fare, hvis fællesforetagendet S2R ikke anvender en tilsvarende begrænsning for så vidt angår de samme personoplysninger
                                    
                                 
                     
                           c)
                        
                        
                           organisationer, når der er tydelig dokumentation for, at udøvelsen af disse rettigheder og pligter sandsynligvis vil bringe fællesforetagendet S2R's samarbejde med tredjelande eller internationale organisationer i fare under udøvelsen af dets opgaver.
                        
                     Inden der anvendes begrænsninger i de tilfælde, som er nævnt i første afsnit, litra a) og b), hører fællesforetagendet S2R de relevante tjenestegrene i Kommissionen, EU’s institutioner, organer, agenturer, kontorer eller de kompetente myndigheder i medlemsstaterne, medmindre det står klart for fællesforetagendet S2R, at anvendelsen af en begrænsning er fastsat i en af de retsakter, der er nævnt i disse litraer.
            
         
         
            Artikel 5
            Begrænsninger og registreredes rettigheder
            
               1.   I behørigt begrundede tilfælde og på de betingelser, der er fastsat i denne afgørelse, kan følgende rettigheder begrænses af den dataansvarlige i forbindelse med de behandlingsaktiviteter, der er anført i artikel 1, stk. 2, samt stk. 2 herunder, når det er nødvendigt og forholdsmæssigt:
               
                           a)
                        
                        
                           retten til information
                        
                     
                           b)
                        
                        
                           retten til indsigt
                        
                     
                           c)
                        
                        
                           retten til berigtigelse, sletning og begrænsning af behandlingen
                        
                     
                           d)
                        
                        
                           retten til underretning om brud på persondatasikkerheden til den registrerede
                        
                     
                           e)
                        
                        
                           retten til fortrolighed i elektronisk kommunikation.
                        
                     
            
               2.   I behørigt begrundede tilfælde og for at beskytte de i artikel 4, stk. 1, nævnte formål kan den dataansvarlige indføre begrænsninger i forbindelse med følgende behandlingsaktiviteter, der er omtalt i artikel 1, stk. 2:
               
                           a)
                        
                        
                           udførelse af administrative undersøgelser og disciplinærsager
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF
                        
                     
                           c)
                        
                        
                           whistleblowingprocedurer
                        
                     
                           d)
                        
                        
                           (formelle og uformelle) procedurer i sager om chikane
                        
                     
                           e)
                        
                        
                           behandling af interne og eksterne klager
                        
                     
                           f)
                        
                        
                           interne revisioner
                        
                     
                           g)
                        
                        
                           de undersøgelser, der udføres af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725
                        
                     
                           h)
                        
                        
                           (IT-relaterede) sikkerhedsefterforskninger gennemført internt eller med ekstern deltagelse (f.eks. af CERT-EU)
                        
                     
                           i)
                        
                        
                           i forbindelse med forvaltning af tilskud eller offentlige indkøb efter fristen for indsendelse af indkaldelser af forslag eller tilbud.
                        
                     
            
               3.   I forbindelse med sager om chikane kan de i stk. 1 omtalte rettigheder begrænses under samme betingelser, med undtagelse af retten til underretning om brud på persondatasikkerheden til den registrerede, der er omtalt i stk. 1, litra d).
            
            
               4.   I forbindelse med forvaltning af tilskud eller offentlige indkøb kan de i stk. 1 omtalte rettigheder begrænses under samme betingelser, med undtagelse af retten til berigtigelse, sletning og begrænsning af behandlingen, der er omtalt i stk. 1, litra c).
            
            
               5.   I behørigt begrundede tilfælde og på de betingelser, der er fastsat i denne afgørelse, kan retten til berigtigelse, sletning og begrænsning af behandlingen begrænses af den dataansvarlige, med de i stk. 3 og 4 omtalte undtagelser.
            
            
               6.   Når fællesforetagendet S2R helt eller delvist begrænser de i stk. 1, 3, 4 og 5, omtalte rettigheder, træffer det de foranstaltninger, der er fastsat i artikel 6 og 7 i denne afgørelse.
            
            
               7.   Hvis de registrerede anmoder om indsigt i deres personoplysninger i forbindelse med en eller flere specifikke sager eller en bestemt behandling i overensstemmelse med artikel 17 i forordning (EU) 2018/1725, begrænser fællesforetagendet S2R sin vurdering af anmodningen til kun at omfatte sådanne personoplysninger.
            
         
         
            Artikel 6
            Nødvendighed og forholdsmæssighed af begrænsninger
            
               1.   Enhver begrænsning, der er baseret på artikel 4, er nødvendig og forholdsmæssig under hensyntagen til de risici, den medfører for de registreredes rettigheder og frihedsrettigheder, og respekterer det væsentlige indhold af de grundlæggende rettigheder og frihedsrettigheder i et demokratisk samfund.
            
            
               2.   Hvis det overvejes at pålægge begrænsninger, foretages der en vurdering af nødvendigheden og forholdsmæssigheden på baggrund af de gældende regler. Vurderingen foretages desuden inden for rammerne af den periodiske revision i henhold til en vurdering af, om de faktiske og juridiske begrundelser for en begrænsning fortsat finder anvendelse. Af hensyn til ansvarlighed dokumenteres vurderingen gennem et internt notat i hvert enkelt tilfælde.
            
            
               3.   Begrænsninger er midlertidige. De finder anvendelse, så længe begrundelserne derfor gælder. Især når det vurderes, at udøvelsen af den begrænsede ret ikke længere vil ophæve virkningen af den pålagte begrænsning eller forringe andre registreredes rettigheder eller frihedsrettigheder.
               Fællesforetagendet S2R foretager en fornyet gennemgang af anvendelsen af begrænsningen hvert halve år fra dens vedtagelse og ved afslutningen af den relevante bevisoptagelse, procedure eller efterforskning. Derefter overvåger den dataansvarlige hvert halve år behovet for at opretholde begrænsningerne.
            
            
               4.   Hvis fællesforetagendet S2R helt eller delvist anvender begrænsningerne baseret på artikel 4 i denne afgørelse, registrerer det årsagerne til begrænsningen, retsgrundlaget i overensstemmelse med artikel 1 herover, herunder en vurdering af, om begrænsningen er nødvendig og forholdsmæssig.
               Fortegnelsen og i givet fald de dokumenter, der indeholder de underliggende faktiske og retlige elementer, registreres. De stilles efter anmodning til rådighed for Den Europæiske Tilsynsførende for Databeskyttelse.
            
         
         
            Artikel 7
            Pligt til underretning
            
               1.   De i artikel 31 i forordning (EU) 2018/1725 omhandlede databeskyttelsesmeddelelser, privatlivserklæringer eller fortegnelser, som fællesforetagendet S2R offentliggør på sit websted og/eller intranet for at informere de registrerede om deres rettigheder inden for rammerne af en given procedure, indeholder information om den potentielle begrænsning af disse rettigheder. Informationen redegør for, hvilke rettigheder der kan begrænses, årsagerne hertil og den potentielle varighed.
               Med forbehold af bestemmelserne i artikel 6, stk. 4, underretter fællesforetagendet S2R, hvor det er forholdsmæssigt, også enkeltvis alle registrerede, der anses for at være berørt af den konkrete behandlingsaktivitet, uden unødigt ophold og skriftligt om deres rettigheder vedrørende nuværende eller fremtidige begrænsninger.
            
            
               2.   Hvis fællesforetagendet S2R helt eller delvist begrænser retten til indsigt, der er fastsat i artikel 5, underretter det i sit svar på anmodningen den pågældende registrerede om den pålagte begrænsning og om de vigtigste bevæggrunde dertil og om muligheden for at klage til Den Europæiske Tilsynsførende for Databeskyttelse eller at indbringe sagen for Den Europæiske Unions Domstol.
               Den bestemmelse om underretning, der er omhandlet i stk. 2 herover, kan udsættes, udelades eller afvises, hvis den ville ophæve virkningen af begrænsningen, jf. artikel 25, stk. 8, i forordning (EU) 2018/1725.
            
         
         
            Artikel 8
            Den databeskyttelsesansvarliges evaluering
            
               1.   Fællesforetagendet S2R underretter uden unødig forsinkelse fællesforetagendet S2R's databeskyttelsesansvarlige (»den databeskyttelsesansvarlige«), når den dataansvarlige begrænser anvendelsen af de registreredes rettigheder eller forlænger begrænsningen i overensstemmelse med denne afgørelse. Den dataansvarlige giver den databeskyttelsesansvarlige adgang til den fortegnelse, som indeholder en vurdering af nødvendigheden og forholdsmæssigheden af begrænsningen og dokumenterer datoen for underretningen af den databeskyttelsesansvarlige i fortegnelsen.
            
            
               2.   Databeskyttelsesrådgiveren kan skriftligt anmode den dataansvarlige om at vurdere anvendelsen af begrænsningerne. Den dataansvarlige underretter databeskyttelsesrådgiveren skriftligt om resultatet af den ønskede gennemgang.
            
            
               3.   Databeskyttelsesrådgiveren inddrages i hele proceduren. Den dataansvarlige underretter den databeskyttelsesansvarlige, når begrænsningen er blevet ophævet.
            
         
         
            Artikel 9
            Ikrafttræden
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
         
         
            Udfærdiget i Bruxelles, den 26. marts 2020.
            
               
                  På vegne af bestyrelsen for fællesforetagendet S2R
               
               Henrik HOLOLEI
               
                  Formand
               
            
         
         
            (1)  EUT C 202 af 7.6.2016, s. 47.
         
            (2)  EUT L 295 af 21.11.2018, s. 39.
         
            (3)  EUT L 177 af 17.6.2014, s. 9.
         
            (4)  I tilfælde af fælles kontrol behandles data i overensstemmelse med de metoder og formål, der er fastlagt i den pågældende aftale mellem de fælles dataansvarlige som defineret i artikel 28 i forordning (EU) 2018/1725.
         
            (5)  Fællesforetagendet S2R's opbevaringspolitik er baseret på Kommissionens opbevaring af sagsakter ved hjælp af den fælles opbevaringsliste, som er et retligt dokument (den seneste version er SEC(2019) 900) i form af en opbevaringsplan, hvori der fastsættes opbevaringsperioder for Kommissionens forskellige typer sagsakter.
         
            (6)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (7)  Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).